Sharad Purnima 2020 Kojagari Laxmi Puja 2020: सभी फसलों, वृक्षों और वनस्पतियों में अमृतवर्षा करने वाली पवित्र तिथि शरद पूर्णिमा का पर्व 30 अक्टूबर, शुक्रवार को मनाया जाएगा। पूर्णिमा का मान 31 अक्टूबर को भी है किंतु यह तिथि 30 अक्टूबर प्रदोष व्यापिनी तथा निशीथ व्यापिनी दोनों है इसलिए इस पूर्णिमा के दिन मध्यरात्रि में चंद्रमा द्वारा की जाने वाली अमृत वर्षा के लिए आवश्यक तिथि इसी दिन है अतः बगैर किसी संसय के शरद पूर्णिमा शुक्रवार को मनाएं। इस दिन अगस्त तारे के उदय और चंद्रमा की सोलह कलाओं की शीतलता का संयोग देखने लायक होता है। यह पूर्णिमा सभी बारह पूर्णिमाओं में सर्वश्रेष्ठ मानी गयी गई है।